Teritorio insular (Antias Hulandes)

Un teritorio insular ta un unidat di gobernashon denter di loke anteriormente tabata e pais Antias Hulandes. E ta komparabel ku un munisipio na Hulanda pero ku mucho mas outonomia. E outonomia di e teritorio insular tabata reglá den e Reglamentu Insular di Antias Hulandes (Eilandenregeling Nederlandse Antillen of ERNA). Un teritorio insular tabata konstituí pa un gezaghebber, un tipo di alkalde, i algun diputado. Huntu nan tabata forma e Kolegio Ehekutivo, ku tabata wòrdu kontrolá pa e Konseho Insular, pa kual tabata tene elekshon kada kuater aña.

Desde institushon di e ERNA Antia Hulandes a wòrdu reparti den e siguiente teritorio insular:

 1951-1983 - 4 teritorio insular: Aruba, Boneiru, Kòrsou i Islariba. Teritorio insular "Islariba" tabata konsisti te 1 di aprel 1983 di e islanan Saba, Sint Eustatius i Sint Maarten.

 1983-1986 - 6 teritorio insular: Aruba, Bonaire, Kòrsou, Saba, Sint Eustatius, Sint Maarten. Aruba tabata un teritorio insular te aña 1986, atkeriendo desde 1 di yanüari 1986 un status aparte denter di Reino Hulandes.

 1986-2010 - 5 teritorio insular: Boneiru, Kòrsou, Saba, Sint Eustatius, Sint Maarten. Entrante 1 di òktober 2010 Kòrsou i Sint Maarten ta bira paisnan denter di Reino Hulandes i e islanan Boneiru, Saba i Sint Eustatius ta bira kada uno riba su mes un entidat públiko di Hulanda.

 Lista di teritorio insular 
BanderaPeriodoKapitalÁrea1951–19821983–19851986–201025px|borderAruba Status aparte desde 1986 Oranjestad 180 km²25px|borderBoneiru Kralendijk294 km²25px|borderKòrsou Willemstad 444 km²25px|borderIslaribaSaba The Bottom 13 km²25px|borderSint Eustatius Oranjestad 21 km²25px|borderSint Maarten Philipsburg 34 km²

 Mira tambe 
 Gezaghebber
 Kolegio Ehekutivo
 Konseho Insular

Category:Gobièrnu